31994R0852
L 098/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 852/94 НА КОМИСИЯТА
от 15 април 1994 година
за изменение на Регламент (ЕИО) № 890/78 относно установяване на подробни правила за сертифицирането на хмела
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1696/71 на Съвета от 26 юли 1971 г. относно общата организация на пазара на хмел (1), последно изменен с Регламент (ЕИО) № 3124/92 (2), и по-специално член 2, параграф 5 от него,
като има предвид, че член 8, параграфи 1 и 2 от Регламент (ЕИО) № 1784/77 на Съвета от 19 юли 1977 г. относно сертифицирането на хмела (3), последно изменен с Регламент (ЕИО) № 1987/93 (4), определя условията, при които може да се смесва хмела по отношение на продуктите в обрaщение; като има предвид обаче, че смесването, извършвано в пивоварната за употреба от самия производител на бира, не е обхванато от това правило, тъй като тези продукти не са в обрaщение; като има предвид също така, че им е била предоставена дерогация по силата на член 1, параграф 1, буква д) от Регламент (ЕИО) № 1784/77, за да бъдат изключени от процедурата по задължително сертифициране, като целта е да не се пречи излишно на свободата на действие на производителите на бира в собственото им предприятие; като има предвид, че, за да се избегне влизането на пазара на продукти, получени от смесването на хмел, следва да се посочи тази забрана на опаковката на тези продукти, както и в придружаващите ги документи;
като има предвид следователно, че Регламент (ЕИО) № 890/78 на Комисията (5), последно изменен с Регламент (ЕИО) № 2928/93 (6), следва да се измени;
като има предвид, че мерките, предвидени в настоящия регламент, са в съответствие със становището на Управителния комитет по хмела,
ПРИЕ НАСТОЯЩИЯ РЕГЛАМЕНТ:
Член 1
В член 10, буква в) от Регламент (ЕИО) № 890/78 се добавя следният текст:
„В случая на смеси от хмел следната допълнителна индикация трябва да фигурира в документа и върху опаковката:
„Смес от хмел за собствена употреба; не може да се пуска на пазара“.
“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 април 1994 година.